ดาวโจนส์,ทองสหรัฐปิดร่วงแรง/น้ำมันบวก
หุ้นดาวโจนส์ปิดร่วง 559.85 จุด นักลงทุนขายหุ้นเทคโนฯ-ซื้อพันธบัตร ด้านราคาน้ำมันเพิ่มขึ้น 31 เซนต์ ขณะที่ทองคำดิ่งลง 21.20 ดอลลาร์
26 ก.พ. 2564

ดัชนีเฉลี่ยอุตสาหกรรมดาวโจนส์ปิดที่ 31,402.01 จุด ร่วงลง 559.85 จุด หรือ -1.75%, ดัชนีเอสแอนด์พี 500 ปิดที่ 3,829.34 จุด ร่วงลง 96.09 จุด หรือ -2.45% และดัชนีแนสแดคปิดที่ 13,119.43 จุด ร่วงลง 478.54 จุด หรือ -3.52%
ดัชนีดาวโจนส์ตลาดหุ้นนิวยอร์กปิดร่วงลงกว่า 500 จุดเมื่อวันที่ 25 ก.พ. และดัชนี แนสแดค ดิ่งลงมากที่สุดในรอบ 4 เดือน เนื่องจากนักลงทุนยังคงเทขายหุ้นกลุ่มเทคโนโลยีออกมาเพื่อนำเงินไปลงทุนในตลาดพันธบัตรสหรัฐ หลังจากอัตราผลตอบแทนพันธบัตรพุ่งขึ้นอย่างมาก
สัญญาน้ำมันดิบเวสต์เทกซัส อินเตอร์มีเดียต หรือ ไลต์สวีตครูด งวดส่งมอบเดือนเมษายน เพิ่มขึ้น 31 เซนต์ ปิดที่ 63.53 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนเมษายน ลดลง 16 เซนต์ ปิดที่ 66.88 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนเมษายน ลดลง 21.20 ดอลลาร์ ปิดที่ 1,775.40 ดอลลาร์ต่อออนซ์